**ANUNȚ**

**privind selectarea apicultorilor care vor benefica de 80 de stupi verticali**

Asociația Națională a Apicultorilor din Republica Moldova (ANARM) lansează procedura de selectare a apicultorilor care vor benefica de câte 80 de stupi verticali, pentru a demonstra eficiența implementării stupilor verticali și a încuraja utilizarea celor mai bune practici pentru tranziția apicultorilor ”**de la hobby la business**”.

Această activitate face parte din proiectul ”**Activitatea demonstrativă și de instruire pentru implementarea stupilor apicoli verticali**”, implementat de ANARM cu susținerea Proiectului USAID ”Agricultura Performantă în Moldova” (APM).

Ca urmare a participării în cadrul acestui proiect, fiecare apicultor selectat va primi 80 de stupi verticali (multietajați pe standardul de ramă de 3/4) în stare dezasamblată și va beneficia de instruiri privind gestionarea lor.

Totodată, apicultori selectați vor fi obligați să asigure:

* asamblarea stupilor verticali primiți,
* popularea stupilor cu familii de albine,
* gestionarea eficientă a stupilor primiți,
* găzduirea în stupinele proprii a câte 7 instruiri pe parcursul perioadei de implementare a proiectului;
* să participe la cel puțin 4 sesiuni de instruire organizate de ANARM în cadrul acestui proiect;
* să-și înregistreze activitatea sub o formă organizatorico-juridică pentru activitatea de antreprenoriat (SA, SRL, GȚ, II, etc.), dacă nu dispune de această înregistrare la momentul concursului.



**Procesul de aplicare și selectare**

Pentru selectarea celor mai buni apicultori care vor beneficia de stupi verticali, ANARM a elaborat un set de criterii de eligibilitate și criterii de selectare.

***Criteriile de eligibilitate*** *pentru participarea la concurs:*

Apicultorul aplicant va fi eligibil pentru participarea la concurs ca urmare a respectării condițiilor ce urmează. Aplicantul va prezenta în format electronic următoarele acte (copii) și informații, după cum urmează:

* + - 1. Fișa solicitantului (Anexa 1);
      2. Buletin de identitate a solicitantului (copie);
      3. Pașaport al prisăcii (copie);
      4. Copia Certificatului de înregistrare (doar în cazul persoanelor juridice);
      5. Copia Autorizației sanitar-veterinară de funcționare (de la ANSA);
      6. Formular de angajament - declarația pe proprie răspundere semnată de solicitant, privind buna implementare a proiectului și a deținerii în proprietate a cel puțin 100 stupi populați cu albine, dintre care cel puțin 30 stupi de tip vertical (Anexa 2).

Toate anexele menționate sunt disponibile mai jos si pe adresa: <https://docs.google.com/document/d/1Vn4gdXJfNBEY2m3LoEafZT3tLAwKrkhGJaAAnSncD8c/edit?usp=sharing>

**Lipsa măcar a unui act din cele menționate mai sus va servi drept motiv de descalificare a solicitantului!!!**

Pentru a demonstra corespunderea cu criteriile de evaluare descrise în continuare, Aplicantul va adăuga la dosar următoarele acte:

* + - 1. Certificat de înregistrare a afacerii;
      2. Document de confirmare a identității pentru administratorul afacerii;
      3. Copii ale facturilor de vânzare a mierii / acte de achiziție a mierii din anii 2017 și 2018;
      4. Certificat de membru al unei asociații de profil de orice nivel (copie);
      5. Documente de confirmare a experienței profesionale în domeniul apicol (certificate de instruire, facturi, pașaport a stupinii, articole mass-media, diplome, etc.)

***Criteriile de selectare:***

Evaluarea aplicațiilor va fi făcută conform criteriilor de selectare de mai jos:

|  |  |  |
| --- | --- | --- |
| **#** | **Criteriu** | **Punctaj maxim** |
| 1 | Desfășurarea activității sub o formă organizatorico-juridică pentru activitatea de antreprenoriat (SA, SRL, GȚ, II, etc.) | 20 |
| 2 | Vârsta până la 36 ani a administratorului afacerii (stupinei) | 10 |
| 3 | Administratorul afacerii (stupinei) este femeie | 15 |
| 4 | Dovada vânzărilor efectuate în anii 2017-2018 (copii ale facturilor / acte de achiziție) către cel puțin un cumpărător local sau străin | 15 |
| 5 | Calitatea de membru al unei asociații de profil din RM | 20 |
| 6 | Experiența profesională în domeniul apicol (3-5 ani: 10 puncte, >5 ani: 20 puncte) | 20 |
|  | **Total punctaj** | **100** |

***Distribuția geografică a beneficiarilor:***

|  |  |  |
| --- | --- | --- |
| **#** | **Regiune** | **Nr.** |
|  | Ocnița, Briceni, Dondușeni, Edineț, Drochia, Rîșcani, Soroca | 4 |
|  | Orhei, Florești, Singerei, Rezina, Șoldănești, Telenești | 4 |
|  | Ungheni, Nisporeni, Calarasi, Straseni, Glodeni, Falesti | 5 |
|  | Ialoveni, Hîncești, Cimișlia, Anenii Noi, Leova, Criuleni, Dubăsari | 5 |
|  | Stefan Voda, Căușeni | 2 |
|  | Transnistria | 3 |
|  | UTA Gagauzia, Taraclia, Basarabeasca | 1 |
|  | Cahul, Cantemir | 1 |
|  | **Total** | **25** |

***Procesul de evaluare***

Evaluarea dosarelor se va face de către Comisia de evaluare în perioada 29 martie – 5 aprilie 2018.

În caz de punctaj egal unui număr de beneficiari ce depășește numărul de granturi disponibil pentru regiunea în cauză, selectarea se va face în baza loteriei.

Aprobarea finală a beneficiarilor selectați va fi efectuată de către Proiectul APM.

Anunțul privind rezultatele evaluării vor fi comunicate solicitanților câștigători prin e-mail sau telefonic, simultan cu publicarea listei finale până la **5 aprilie 2018.**

Evaluarea dosarelor va fi efectuată în 3 etape:

1. Colectarea dosarelor: 27 martie 2018;
2. Evaluarea dosarelor de către Comisia de evaluare: 29 martie – 5 aprilie 2018;
3. Publicarea listei câștigătorilor: 5 aprilie 2018.

***Contractarea beneficiarilor și condițiile de implementare***

Adițional Formularului de Angajament, beneficiarii selectați pentru participarea în cadrul proiectului vor semna cu ANARM un Acord privind nedivulgarea datelor cu caracter personal.

Termenul de implementare a proiectului nu va depăși luna mai 2019.

**Anexa 1 - Fișa solicitantului**

Numele și prenumele solicitantului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Codul personal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa domiciliului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stupinei: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon și adresa de e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**În cazul afacerii înregistrate sub o formă organizatorico-juridică pentru activitatea de antreprenoriat indicați adițional:**

Denumirea organizației: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Codul fiscal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa juridică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa 2 – Formular de angajament**

Eu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mă angajez să particip în cadrul proiectului ”Activitatea demonstrativă și de instruire pentru implementarea stupilor apicoli verticali” implementat de ANARM cu susținerea proiectului USAID/APM. Prin intermediul acestei scrisori, în cazul acceptului solicitării depuse de către mine, îmi asum următoarele obligații:

* Să particip la **toate** **7 cursuri de instruire** organizate de ANARM și USAID/APM;
* Să populez toți stupii recepționați până la data de **15 august 2018** cu familii de albini;
* Să permit USAID/APM și ANARM să efectueze vizite periodice de monitorizare a implementării proiectului de stupi verticali;
* Să depun toate eforturile necesare pentru a urma sfaturile și mentoratul oferit de ANARM și **Formatori**;
* Să folosesc vase standard sanitare pentru colectarea și păstrarea mierii;
* Furnizarea datelor de monitorizare și evaluare (număr de angajați, date despre vânzări etc.) către USAID/APM și ANARM pe întreaga perioadă a proiectului APM până în noiembrie 2021. Înțeleg că toate datele și cifrele vor fie păstrate anonim;
* Prin intermediul unei notificări prealabile, voi permite USAID și/sau ANARM să organizeze zile demonstrative la sediul meu și să particip prin oferirea de informații despre experiența mea altor părți relevante;
* Să fiu receptiv și deschis să vorbesc pentru presă despre experiența acumulată, rezultatele atinse, iar informațiile oferite să fie difuzate/publicate;
* Să cedez bunurile recepționate în cadrul proiectului către ANARM, în cazul în care nu vor fi respectate obligațiunile specificate în prezentul Formular de angajament, fără a mi se restitui cheltuielile suportate pe parcursul proiectului;
* Mă angajez să promovez și să utilizez cele mai bune practici și tehnologii și după încheierea activității proiectului.

Nume și Prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea agentului economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cod fiscal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin semnătura de mai jos, declar în deplină cunoștință de cauză și cu bună-credință, că informațiile furnizate în acest formular sunt corecte și exacte.

Semnătura și ștampila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_